**Nick Község Önkormányzata Képviselő-testületének .../.... (...) önkormányzati rendelete**

**a Képviselő-testület Szervezeti és Működési szabályzatáról szóló 11/2014.(XI.11.) önkormányzati rendelete módosításáról**

**(tervezet)**

Nick község Önkormányzatának Képviselő-testülete az Alaptörvény 32. cikk (2) bekezdésében maghatározott eredeti jogalkotó hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**1. §**

A Képviselő-testület Szervezeti és Működési Szabályzatáról szóló 11/2014(XI.11.) önkormányzati rendelet 1. melléklete helyébe az 1. melléklet lép.

**2. §**

Ez a rendelet 2022. június 15-én lép hatályba.

Nick, 2022. május 31.

Csorba József sk. dr. Kiss Julianna sk.

polgármester jegyző

*1. melléklet*

„*1. melléklet*

**Átruházott hatáskörök**

1. A képviselő-testület az alábbi hatáskörök gyakorlásának jogát a polgármesterre ruházza:

1.1. A behajthatatlan követelések tekintetében a 100.000 Ft kötelezettként megállapított értékhatárt el nem érő, kisösszegű, be nem hajtható követelések törléséről dönt.

1.2. Dönt az ingatlan vagyontárgyak legfeljebb egy év időtartamban történő használata, hasznainak szedése és bérbeadása, valamint legfeljebb 500.000 Ft értékhatárig az önkormányzati ingó vagyontárgyak tulajdon jog változással nem járó, egyéb módon történő hasznosítása és a legfeljebb 100.000 Ft egyedi forgalmi értékhatárig az önkormányzati ingóvagyon megszerzése tárgyában.

1.3. Tulajdonosi hozzájárulást ad az önkormányzati tulajdonú ingatlanokon és közterületeken történő nyomvonal jellegű építésnél vagy bontásnál abban az esetben, amennyiben a kivitelezési tevékenység ötnél nem több épület közműbekötését érinti, valamint nem jár dologi jogi megterheléssel.

1.4. Közműkezelői hozzájárulást ad ki az önkormányzat tulajdonát képező utak, közművek tekintetében.

1.5. Dönt a közterület-használattal kapcsolatos önkormányzati hatósági ügyekben.

1.6. Dönt a személyes gondoskodást nyújtó szociális ellátások ügyében. Elrendeli a köztemetést, dönt a visszafizetésre vonatkozó mentesség és a részletekben történő megfizetés engedélyezése tárgyában.

1.7. Dönt az újszülöttet nevelő nicki családok támogatására irányuló kérelmek tárgyában. Elrendeli a köztemetést, dönt a visszafizetésre vonatkozó mentesség és a részletekben történő megfizetés engedélyezése tárgyában.

1.8. Létfenntartást veszélyeztető rendkívüli élethelyzet esetén dönt a rendkívüli települési támogatásról.

1.9. Dönt arról, hogy nemzeti ünnepeken a Rákóczi utca és a Rába utca kereszteződésében lévő tűzoltószertár épületén kívül más közterület is fellobogózásra kerüljön.

1.10. Nemzeti ünnepeken kívül dönt Nick község közigazgatási területén a közterületek fellobogózásáról, annak módjáról, a fellobogózás során használatos lobogókról.

1.11. Az alapítványi forrás kivételével dönt az államháztartáson kívüli pénzeszköz, valamint az ingó vagyon átvételéről.

1.12. Legfeljebb 1.000.000 Ft értékhatárig dönt értékpapír vásárlásról és értékpapír elidegenítésről.

1.13. A költségvetésben meghatározott célok megvalósítására a polgármester – figyelemmel az SZMSZ, vagyonrendelet és beszerzési szabályzat rendelkezéseire - szerződést köthet.

1.14. Legfeljebb 500.000 Ft értékhatárig dönt az önkormányzatot megillető követelésekről való lemondásról, vagy vagyoni várományt érintő perbeli, peren kívüli egyezség megkötéséről.

1.15. Dönt az önkormányzat által értékesített építési telkek tekintetében fennálló terhelési tilalom esetében a bank által kezdeményezett ranghely cseréről azzal a feltétellel, hogy az önkormányzati követelést csak a lakáscélú állami támogatás és a lakáscélú pénzintézeti követelés biztosítására szolgáló jelzálogjog előzheti meg.

1.16. Dönt 500.000 Ft értékhatárig ingó vagyontárgy selejtezéséről.

1.17. Dönt a 300.000 Ft egyedi értékhatár alatti ingó vagyon elidegenítéséről.

1.18. Dönt az általános tartalék felhasználásáról 200 e Ft összegben a költségvetésben meghatározott célok megvalósítása érdekében. A vállalás értékhatára esetenként az 100 e Ft-ot nem haladhatja meg.

1.19. Településképi bejelentési eljárást folytat le.

1.20. Dönt a Mozgóképről szóló 2004. évi II. törvényben a települési önkormányzat tulajdonában lévő közterület filmforgatási célú igénybevételéről.

2. A képviselő-testület az alábbi hatáskörök gyakorlásának jogát a Jegyzőre ruházza:

2.1. A közösségi együttélés alapvető szabályaiba ütköző magatartás miatt induló eljárás lefolytatása.

2.2. Dönt a rendszeres települési támogatásról.

3. Az önkormányzat közbeszerzési feladataival összefüggő – az önkormányzat, mint ajánlatkérő közbeszerzési eljárásai előkészítésének, lefolytatásának, belső ellenőrzésének felelősségi rendjét részletező szabályzat szerint – a képviselő-testületről a polgármesterre átruházott hatáskörök:

3.1. Gazdasági Versenyhivatal felé történő bejelentést jóváhagyja.

3.2. A bírálóbizottság javaslata alapján dönt az EKR alkalmazásának mellőzéséről.

3.3. Kijelöli a bírálóbizottság tagjait.

3.4. Eljárás előtt beszerzi az összeférhetetlenségi nyilatkozatokat a Képviselő-testület tagjaitól.

3.5. Felel a becsült érték meghatározásához szükséges vizsgálatokért.

3.6. A bevonandó közbeszerzési szaktanácsadó és egyén szakértők személyéről dönt.

3.7. Ajánlattevők részére nyújtandó tájékoztatást jóváhagyja.

3.8. Az írásbeli összegzést és annak módosítását jóváhagyja.

3.9. Ajánlattételi határidő egyeztetéséről dönt.

3.10. Jóváhagyja a felhívást.

3.11. Párbeszéd lezárását követően ajánlat benyújtására felszólít.

3.12. Meghatározza az ajánlattételre felkért ajánlattevőket.

3.13. Keretmegállapodás esetén a közbeszerzés megvalósításának módjáról dönt.

3.14. Keretmegállapodás esetén írásbeli konzultáció során tett ajánlat elfogadásáról dönt.

3.15. Dinamikus beszerzési rendszer technikai feltételeiért felel.

3.16. Elektronikus katalógus esetén a verseny frissített katalógusok alapján történő újra nyitásáról dönt.

3.17. Elektronikus katalógus technikai feltételeiért felel.

3.18. Elektronikus licit esetén a gazdasági szereplők regisztrációs kérelméről dönt.

3.19. Nemzeti eljárásrendben gazdasági szereplők részére megküldendő tájékoztatást jóváhagyja.

3.20. Koncessziós beszerzési eljárás során a tárgyalás kezdeményezéséről vagy újra nyitásáról dönt.

3.21. A koncessziós beszerzési eljárás során gazdasági szereplők részére megküldendő tájékoztatást jóváhagyja.

3.22. Szakember személyét érintő változáshoz hozzájárul.

3.23. Szerződés módosításáról dönt.

3.24. Kijelöli a szerződéses kötelezettségek teljesítésének ellenőrzéséért felelős személyt.

3.25. Közbeszerzési hatóság felé bejelentést jóváhagy.

3.26. Előminősítési kérelemről, törlésről dönt.

3.27. Megbízza a tervpályázati bírálóbizottság tagjait.

3.28. Tervpályázati dokumentációt jóváhagyja.

3.29. Tervpályázati eljárás eredményhirdetésére meghívja az érintetteket.

3.30. Közbeszerzési tervben szereplő eljárás megindításáról dönt.

3.31. Jóváhagyja a felhívást kiegészítő közbeszerzési dokumentumokat.

3.32. Felhívás és közbeszerzési dokumentumok módosításáról, a részvételi, ajánlattételi határidő meghosszabbításáról, felhívás visszavonásáról dönt.

3.33. Előzetes vitarendezés esetén jóváhagyja az ajánlatkérői álláspontot.

3.34. Jóváhagyja a konzultációra szóló felhívást.

3.35. Tárgyalásos eljárás során az eljárásközi érvénytelenítésről dönt.

3.36. Az önkormányzat nevében megköti a szerződést.

3.37. Kiadja a teljesítésigazolást.

3.38. Jogorvoslati kérelmet jóváhagyja.

3.39. Jogorvoslati kérelem igazgatási díjának megfizetését jóváhagyja.

3.40. Jogorvoslati eljárás esetén a közbeszerzés felfüggesztéséről dönt.”

Általános indokolás

Magyarország helyi önkormányzatairól szóló 2011. évi CLXXXIX. törvény (Mötv.) 41. § (4) bekezdése alapján: “A képviselő-testület - e törvényben meghatározott kivételekkel - hatásköreit a polgármesterre, a bizottságára, a részönkormányzat testületére, a jegyzőre, a társulására ruházhatja át. E hatáskör gyakorlásához utasítást adhat, e hatáskört visszavonhatja.”

A Mötv. 53. § (1) bekezdése szerint: “A képviselő-testület a működésének részletes szabályait a szervezeti és működési szabályzatról szóló rendeletében határozza meg. A képviselő-testület a szervezeti és működési szabályzatról szóló rendeletben rendelkezik:

b) a képviselő-testület átruházott hatásköreinek felsorolásáról;”

Részletes indokolás

**Az 1. §-hoz**

Az 1. melléklet cseréje történik meg, melyben az átruházott hatáskörök kerülnek aktualizálásra.

**A 2. §-hoz**

A rendelet hatálybalépéséről rendelkezik.